smcproject/ml-wiki-sentences huggingface dataset:
ഇത് മറ്റ് ചില വിഭാഗങ്ങളെ പ്രകോപിപ്പിച്ചു.
തത്ഫലമായി, അദ്ദേഹം സ്വന്തം ജീവൻ എടുത്തു.
അതേ വർഷം തന്നെ ഐസു യുദ്ധത്തിന്റെ സമയത്ത് മാതാപിതാക്കളുടെ വീട്ടിലേക്ക് മടങ്ങിയെത്തി.
തന്റെ വീട്ടിലെ എല്ലാ സ്ത്രീകളും ആത്മഹത്യ ചെയ്യുക എന്നതാണ് ആചാരമെങ്കിലും ഭർത്താവിന്റെ കുടുംബത്തെ അനുഗമിക്കേണ്ടതിനാൽ ജിൻബോയെ ആത്മഹത്യ ചെയ്യുന്നതിൽ നിന്നും പിതാവായ കാസുസുമി ഇനോവ് വിലക്കി.
ഇതോടെ അവർ കുടുംബത്തെ ഉപേക്ഷിച്ചു.
തുടർന്ന്, നകാനോ ടകേക്കോ ഉണ്ടായിരുന്ന വനിതാ സേനയിൽ ജിൻബോ ചേർന്നുവെന്നും തുടർന്ന് യുദ്ധത്തിൽ കൊല്ലപ്പെട്ടു എന്നുമാണ് മുമ്പ് വിശ്വസിച്ചിരുന്നു.
എന്നിരുന്നാലും, കികുക്കോ മിസുഷിമ പറയുന്നതനുസരിച്ച്, മുൻപ് ഐസു ഡൊമെയ്നിന്റെ ഭാഗമായിരുന്ന കെൻജിരോ യമകാവയുടെ ചരിത്രവിവരണങ്ങൾ വീണ്ടും പരിശോധിച്ചപ്പോൾ, ജിൻബോ സൈന്യത്തിൽ ചേർന്നതിന് തെളിവുകളൊന്നുമില്ലെന്ന് കണ്ടെത്തി.
ടിയർഡ്രോപ്പ് ബ്രിഡ്ജിൽ നകാനോ ടകേക്കോ മരണപ്പെട്ട അതേ സ്ഥലത്താണ് ജിൻബോയും മരിച്ചതെന്ന് സ്ഥിരീകരിക്കപ്പെട്ടിട്ടുണ്ട്.
എന്നിരുന്നാലും ഇവർ രണ്ടു പേരും പരസ്പരം കാണുവാനുണ്ടായ സാഹചര്യം ഇപ്പോഴും വ്യക്തമല്ല (ഷൂരി ജിൻബോയുടെ ഇളയ സഹോദരൻ ജിൻബോ ജിൻസിയുടേതായുള്ള എഴുതപ്പെട്ട രേഖകളാണ് ജിൻബോ എവിടെയാണ് മരിച്ചത് എന്നതിനെക്കുറിച്ചുള്ള വിവരം തരാൻ സഹായകരമായത്).
അതേസമയം തോസ ഡൊമെയ്ന്റെ ഭാഗമായിരുന്ന ഹയ-നോ-സുകെ യോഷിമാറ്റ്സു പറയുന്നത്, ഓഗസ്റ്റ് 25 വരെയുള്ള വിവരമനുസരിച്ച്, ജിൻബോയെ ഒരു കാലത്ത് സഖ്യകക്ഷികളായിരുന്ന ഗിഫു ഡൊമെയ്നിൽ നിന്നുള്ള സൈനികർ ഐസുബാഞ്ചെയിലെ ജോമിയോ-ജി ക്ഷേത്രത്തിൽ തടവിലാക്കിയെന്നാണ്.
യോഷിമാത്സു അവരുടെ മോചനത്തിനായി വാദിച്ചെങ്കിലും യാതൊരു പ്രയോജനവുമുണ്ടായില്ല.
തുടർന്ന് യോഷിമാറ്റ്സുവിൽ നിന്ന് ഒരു ചെറിയ വാൾ കടം വാങ്ങി ജിൻബോ സ്വന്തം ജീവൻ എടുക്കുകയായിരുന്നു.
ജനപ്രിയ സംസ്കാരം ബ്യക്കോട്ടൈ: 1986 ലെ എൻ. ടി. വി. വർഷാവസാന നാടക സ്പെഷ്യൽ (നടി:കിമികോ ഇകെഗാമി) യേ നോ സകുര: 2013ലെ എൻഎച്ച്കെ ടൈഗ നാടകം (നടി:അഷിന ഹോഷി) ഗ്രന്ഥസൂചിക ആർക്കൈവ് ചെയ്തത്  at the Wayback Machine (Сининенскиененеския) -2016 1st January 20 അവലംബങ്ങൾ
പാസ്പോർട്ട് ഇംഗ്ലീഷ് വിലാസം https://ml.wikipedia.org/wiki/Passport ഇന്ത്യൻ പാസ്പോർട്ടിൻറെ പുറം ചട്ട.
ഒരു രാജ്യത്തെ സർക്കാർ പൗരന്മാർക്ക് അന്യദേശയാത്രാവശ്യങ്ങൾക്കായി നല്കുന്ന തിരിച്ചറിയൽ രേഖയാണ് പാസ്പോർട്ട് .
ഇതിൽ പൗരന്റെ പൗരത്വം, പേര്‌, ജനനതിയ്യതി, ലിംഗം, ജനനസ്ഥലം തുടങ്ങിയ വിവരങ്ങൾ രേഖപ്പെടുത്തിയിരിക്കും.
ഒരു വ്യക്തി വിദേശത്തായിരിക്കുമ്പോൾ കോൺസുലാർ സം‌രക്ഷണത്തിനുള്ള അവകാശവും അയാൾക്ക് പാസ്പോർട്ട് നൽകിയ രാജ്യത്തേയ്ക്ക് തിരിച്ചു വരാനുള്ള അവകാശവും പാസ്പോർട്ട് പ്രതിനിധാനം ചെയ്യുന്നു.
കോൺസുലാർ സം‌രക്ഷണത്തിനുള്ള അവകാശം അന്താരാഷ്ട്ര ഉടമ്പടികളിൽ നിന്നാണ് ഉത്ഭവിക്കുന്നത്, തിരിച്ചുവരാനുള്ള അവകാശം പാസ്പോർട്ട് പുറപ്പെടുവിക്കുന്ന രാജ്യത്തിന്റെ നിയമങ്ങളിൽ നിന്നുമാണ് ഉത്ഭവിക്കുന്നത്.
ഇന്ത്യയിലെ പാസ്പോർട്ട് നിരക്ക്: ₹ 1000 - Fresh passport (36 pages) of 10 years validity.
₹ 1500 - Fresh passport (60 pages) of 10 years validity.
₹ 600 - Fresh passport for minors (below 15 years of Age) of 5 years validity or till the minor attains the age of 18 which ever is earlier.
₹ 2500 - ഡൂപ്ലികേറ്റ് പാസ്പോർട്ട് (36 പേജുകൾ), എന്തെങ്കിലും കാരണവശാൽ പാസ്പോർട്ട് നഷ്ടപ്പെടുകയോ, കേടുപാട് സംഭവിക്കുകയോ, മോഷ്ടിക്കപ്പെടുകയോ ചെയ്താൽ.
₹ 3000 - ഡൂപ്ലികേറ്റ് പാസ്പോർട്ട് (60 പേജുകൾ), എന്തെങ്കിലും കാരണവശാൽ പാസ്പോർട്ട് നഷ്ടപ്പെടുകയോ, കേടുപാട് സംഭവിക്കുകയോ, മോഷ്ടിക്കപ്പെടുകയോ ചെയ്താൽ.
ചിത്രശാല യു.എസ്. പാസ്പോർട്ട് ഇന്ത്യൻ പാസ്പോർട്ട് ചൈനീസ് പാസ്പോർട്ട് ഫ്രഞ്ച് പാസ്പോർട്ട് കനേഡിയൻ പാസ്പോർട്ട് കനേഡിയൻ പാസ്പോർട്ട് ജാപ്പനീസ് പാസ്പോർട്ട് ബ്രിട്ടീഷ് പാസ്പോർട്ട് യു.എ.ഇ.
പാസ്പോർട്ട് പുറത്തേക്കുള്ള കണ്ണികൾ Indian Passport Office (CPV official website) Archived 2009-10-27 at the Wayback Machine Passport ranking and list of Visa Free countries IATA Visa guide Archived 2017-11-06 at the Wayback Machine Wikivisa: India Archived 2016-03-14 at the Wayback Machine List of Indian passport forms Nagaland Passport
അവലംബം പുറത്തേക്കുള്ള കണ്ണികൾ കൊച്ചിയിലെ പാസ്സ്പോർട്ട് ഓഫീസിന്റെ വെബ്‌സൈറ്റ്
മത്സ്യം ഇംഗ്ലീഷ് വിലാസം https://ml.wikipedia.org/wiki/Fish
ശുദ്ധജലത്തിലും സമുദ്രജലത്തിലും ജീവിക്കുന്ന നട്ടെല്ലുള്ള ശീതരക്തജീവികളാണ്‌ മത്സ്യങ്ങൾ അഥവാ മീനുകൾ .
ഇംഗ്ലീഷിൽ ഫിഷ് (Fish) എന്നറിയപ്പെടുന്നു.
മൽസ്യങ്ങൾക്ക്‌ പൊതുവെ ചിറകുകളും ചെതുമ്പലും കാണപ്പെടുന്നു.
മത്സ്യങ്ങൾ സാധാരണയായി ജലത്തിൽ കലർന്ന ഓക്സിജനാണ്‌ ശ്വസിക്കുന്നത്‌, എന്നാൽ വായുവിൽ നിന്നും നേരിട്ട് ശ്വസിക്കുന്ന മത്സ്യങ്ങളും ഉണ്ട്.
എന്നാൽ മറ്റ്‌ ജീവികളിൽ നിന്ന് വ്യത്യസ്തമായി ചെകിള പൂക്കൾ കൊണ്ടാണ്‌ ഇവയുടെ ശ്വസനം .
ലോകമെമ്പാടും ഭക്ഷണമായി ഉപയോഗിക്കപ്പെടുന്നതിനാൽ മൽസ്യങ്ങൾക്ക്‌ വാണിജ്യപരമായി വളരെ പ്രാധാന്യമുണ്ട്.
ഇതൊരു പോഷകാഹാരം കൂടിയാണെന്ന് പറയാം.
കേരളീയരുടെ ഭക്ഷണത്തിൽ മത്സ്യം സുപ്രധാന പങ്കു വഹിക്കുന്നു.
പൊതുവേ മത്സ്യം പോഷകങ്ങളാൽ സമൃദ്ധവും ആരോഗ്യകരവുമായ ഒരു ആഹാരമായി കണക്കാക്കപ്പെടുന്നു.
മനുഷ്യരുടെ ആരോഗ്യത്തിന് അത്യുത്തമമാണ് കടൽ മത്സ്യങ്ങൾ എന്ന്‌ ശാസ്ത്രം തെളിയിക്കുന്നു.
പ്രോടീൻ അഥവാ മാംസ്യം, ഓമേഗാ 3 ഫാറ്റി ആസിഡ്, വിറ്റാമിൻ ബി 12, വിറ്റാമിൻ ഡി തുടങ്ങിയ ജീവകങ്ങൾ, ധാതുക്കൾ എന്നിവയുടെ നല്ല ശ്രോതസാണ് മത്സ്യം എന്നത് ഇവയുടെ സ്വീകാര്യത വർധിപ്പിക്കുന്നു.
പ്രത്യേകിച്ച് മത്തി അല്ലെങ്കിൽ ചാള, അയല , കൊഴുവ , കിളിമീൻ , ആവോലി തുടങ്ങിയ കടലിൽ നിന്ന് ലഭിക്കുന്ന താരതമ്യേനെ ചെറിയ മത്സ്യങ്ങൾ ഏറെ ഗുണകരമാണ്.
പ്രധാനമായും മത്സ്യത്തിൽ സമൃദ്ധമായി അടങ്ങിയിരിക്കുന്ന ഒമേഗാ ഫാറ്റി ആസിടുകൾ ആരോഗ്യത്തിന് അത്യുത്തമമാണ് എന്ന്‌ പഠനങ്ങൾ തെളിയിക്കുന്നു, പ്രത്യേകിച്ച് ഹൃദയത്തിന്റെ ആരോഗ്യത്തിന് ഇവ ഉത്തമമാണ്.
മത്സ്യങ്ങൾ എണ്ണയിൽ വറുത്തോ പൊരിച്ചോ ഉപയോഗിക്കുബോൾ ഇവയിലെ ആരോഗ്യകരമായ പോഷകങ്ങൾ നഷ്ടമാകുന്നു.
അതിനാൽ കറിവച്ച മത്സ്യം ആണ് പൊരിക്കുന്നതിനേക്കാൾ ആരോഗ്യത്തിന് ഉത്തമം.
വലിയ ഇനങ്ങളെക്കാൾ ചെറുതോ ഇടത്തരമോ ആയ മത്സ്യങ്ങൾ ആണ് ആരോഗ്യകരം.
ചൂര , നെയ്മീൻ തുടങ്ങിയ വലിയ മത്സ്യങ്ങളിൽ ഉയർന്ന അളവിൽ മെർക്കുറിയുടെ സാന്നിധ്യം ഉള്ളതിനാൽ അവ അമിതമായോ ദിവസേനയോ കഴിക്കുന്നത് ഒഴിവാക്കേണ്ടതാണ് എന്നാണ് ആരോഗ്യ വിദഗ്ദരുടെ അഭിപ്രായം.
ഗർഭിണികളും മുളയൂട്ടുന്ന അമ്മമാരും ഇത്തരം മത്സ്യങ്ങളുടെ ഉപയോഗം ഒഴിവാക്കേണ്ടതുണ്ട്.
കരിമീൻ , വാകവരാൽ , വരാൽ , പരൽ , കരിപ്പിടി അഥവാ അനാബസ് തുടങ്ങിയ പല തദ്ദേശീയ ഇനങ്ങളും കേരളത്തിൽ കാണപ്പെടുന്നു.
തിലാപ്പിയ , കാളാഞ്ചി , തിരുത കാർപ്പ് ഇനത്തിപ്പെട്ട റോഹു , കട്ട്ല , മൃഗാൽ പോലെ പല മത്സ്യങ്ങളും മനുഷ്യരിലെ പോഷക കുറവുകൾ പരിഹരിക്കാനായി വികസിപ്പിച്ചെടുത്തിട്ടുണ്ട്.
ഇവയിൽ പലതും കേരളത്തിൽ സുലഭമാണ്.
ഗ്രാസ് കാർപ്പ് എന്ന മത്സ്യം പായൽ, കള സസ്യങ്ങൾ എന്നിവ ആഹാരമാക്കുന്നതിനാൽ ജലാശയങ്ങളിലെ പായലും കളയും ഒഴിവാക്കാൻ വേണ്ടിയും വളർത്താറുണ്ട്.
മത്സ്യശാസ്ത്രം
ശരീരഘടന The anatomy of Lampanyctodes hectoris (1) - operculum (gill cover), (2) - lateral line, (3) - dorsal fin, (4) - fat fin, (5) - caudal peduncle, (6) - caudal fin, (7) - anal fin, (8) - photophores, (9) - pelvic fins (paired), (10) - pectoral fins (paired)
വിവിധ ഇനം  ഭക്ഷ്യയോഗ്യമായ മൽസ്യങ്ങൾ കടൽ (ഉപ്പ് ജല) മൽസ്യങ്ങൾ അയല , അയില, Mackerel (Rastrelliger Kanagurta) ആവോലി , Pomfret, Genus Pampus വെളുത്ത ആവോലി , Silver Pomfret, Genus Pampus കറുത്ത ആവോലി , Parastromateus niger ഏട്ട ( കൂരി ), Blacktip Sea Catfish, Marine Cat Fish കിളിമീൻ , പുതിയാപ്ല ചെമ്പൻ, Threadfin breams (Genus Nemipterus) ഉണ്ണിമേരി, ചുവന്നവരയൻ, Threadfin Bigeye, Purple-spotted Bigeye (Priacanthus tayenus) ഏരി , പുള്ളി വെളമീൻ, ചക്രവർത്തിമത്സ്യം (Genus Lethrinus) ചെമ്പല്ലി , Snappers, Genus Lutjanus കൊയല ( കോലാൻ ), നിലക്കോക്കാൻ അരച്ചുണ്ടൻ, Garfish, Rhynchorhamphus Georgii പല്ലൻകോലി , Spottail Needlefish കൊഴുവ , നെത്തോലി, നത്തൽ, ചൂട, ചൂടപ്പൊടി, Smelt, Indian Anchovy, Stolephorus Indicus പ്രാഞ്ഞീൽ , Silver-Biddy (Genus Gerres) മണങ്ങ് , Thryssa Dussumieri ചെറുമണങ്ങ് , Longjaw thryssa, Thryssa Setirostris നെടുമണങ്ങ് , മണങ്ങ്, Oblique-jaw Thryssa കട്‌ല , മുറുമുറുകി, Croaker (Genus Johnius) തിരുത , കണമ്പ, Mullets (Family Mugilidae) വെള്ളി പുഴാൻ , Silver whiting, Lady Fish, Sillago sihama തളയൻ , പാമ്പാട, Ribbonfish, Assurger Anzac, Largehead Hairtail വാള , Trichiurus lepturus.
തിരണ്ടി , Ray fish അടവാലൻ തിരണ്ടി , വാലൻ തിരണ്ടി, കൊടിവാലൻ തിരണ്ടി, ഓലപ്പടിയൻ തിരണ്ടി, Stingray നങ്ക് , Common Sole മാന്തൾ , മാന്ത, Tongue Sole, Cynoglossus macrostomus കോര, നാരുമത്സ്യം, Fourfinger Threadfin, Rawas, White Salmon (Eleutheronema tetradactylum) ചൂര , കേര (Yellow Fin Tuna), കുടുക്ക, Tunas from Family Scombridae നെന്മീൻ , Indo-Pacific King Mackerel (Scomberomorus guttatus) അയക്കൂറ , ചെറുവരയൻ നെന്മീൻ, ചുംബും, Seer fish, Scomberomorus commerson കൊറിയൻ നെന്മീൻ , Korean Seerfish (Scomberomorus koreanus) ഒറിയ മിൻ , Wahoo (Acanthocybium solandri) പുന്നാരമീൻ , Greater amberjack (Seriola dumerili) ഓലപുടവൻ , പായമിൻ, ഓലമീൻ, Indo-Pacific Sailfish, Billfish (Istiophorus platypterus) കാളാഞ്ചി , Barramundi (Lates calcarifer) മോദ , Indian Cobia, Bitter Black Lemonfish (Rachycentron canadum) മാഹിമാഹി , Pompano Dolphinfish, (Coryphaena equiselis) പുള്ളിമോത , Common Dolphinfish (Coryphaena hippurus) വറ്റ , ഭീമൻ പാര, Giant Trevally (Caranx ignobilis) കല്ലൻ വറ്റ , നിലച്ചിറക്കൻ പാര, Bluefin Trevally (Caranx melampygus) കണ്ണൻ വറ്റ , പെരുംകണ്ണൻ പാര, Great trevally, Bigeye trevally (Caranx sexfasciatus) അമ്പട്ടൻ പാര , Moonfish (Mene maculata) മുള്ളൻകാര , Ponyfish (Family Leiognathidae) പരവ , False Trevally (Lactarius lactarius) താലിപാര , Snubnose Pompano, Indian Butterfish (Trachinotus mookalee) കോഴിയാള, മങ്കട (മത്സ്യം), Indian Scad (Decapterus russelli) വങ്കട , Finny scad, Torpedo scad (Megalaspis cordyla) അയല പരവ, മഞ്ഞവാലൻ മങ്കട, Shrimp scad (Alepes djedaba) മത്തി , ചാള, Sardine കരിചാള , Fringescale Sardinella (Sardinella fimbriata) നല്ല മത്തി , Indian Oil Sardine (Sardinella longiceps) വേളൂരി , വട്ടി ചാള, White Sardinella ഹിൽസ , Hilsa Shad (Tenualosa ilisha) പൂമീൻ , Milk Fish (Chanos chanos) തത്തമത്സ്യം , Parrotfish, Scarus psittacus (Family Scaridae) കലവ , Grouper (Genus Epinephelus: Epinephelus areolatus, Epinephelus bleekeri, Epinephelus coioides, etc.) തള , കുതിരമിൻ, Swordfish, Broadbill (Xiphias gladius) ശീലാവ് , Pickhandle Barracuda സ്രാവ് , Shark ശുദ്ധജല മൽസ്യങ്ങൾ
കേരളത്തിലെ നദികൾ വിവിധ ഇനം ശുദ്ധജല മത്സ്യങ്ങളാൽ സമ്പന്നമാണ്.
ഉൾനാടൻ ജലസ്രോതസ്സുകൾ ധാരാളമുള്ള ഇവിടെ വിദേശ ഇനങ്ങളുൾപ്പെടെ പലതരം മീനുകളെ വ്യാവസായികമായി കൃഷി ചെയ്ത് ഉല്പാദിപ്പിക്കുന്നുമുണ്ട്.
മീനച്ചിൽ ആറ്റിൽ കണ്ടുവന്നിരുന്ന മീനുകളുടെ നാടൻ പേരുകൾ.
മണൽ ആരോൻ ( തീരെ ചെറുത്, 5 സെ.മി ) ആരോൻ ( വെള്ള) ആരോൻ ( കറുത്തത് ) കൂരി ( ചില്ലാൻ, ചില്ലാൻ കൂരി) മഞ്ഞക്കൂരി മടഞ്ഞിൽ ( ബ്രാൻഞ്ഞിൽ, ബ്ലാഞ്ഞിൽ) വരാൽ വാള തലേക്കല്ലി വാക മുഷി കാരി വട്ടോൻ നെറ്റിയേപൊന്നൻ ( മാനത്തുകണ്ണി) ആറ്റുപരൽ തോട്ട് പരൽ കണഞ്ഞോൻ വെളിഞ്ഞൂൽ പൂവൻപരലോടി ( അച്ഛൻ വെളിഞ്ഞൂൽ ആണെന്നു പറയുന്നു) കുറുവ കല്ലേമുട്ടി പകലുറങ്ങി കരിമീൻ കോല പള്ളത്തി വാഴയ്ക്കാ വരയൻ അറിഞ്ഞിൽ ആറ്റ് ചെമ്പല്ലി ചെമ്മീൻ കൊഞ്ച് നദികളിലെ മത്സ്യങ്ങൾ ആരകൻ , Malabar Spinyeel : അഴുക്ക് നിറഞ്ഞ സാഹചര്യത്തിൽ വസിക്കുന്ന ഇവ പൊത്തുകളിലും മറ്റും കയറി ഇരിക്കാറുണ്ട്.
പാമ്പിന്റെ രൂപം, മുഖം കൂർത്ത് ചെതുമ്പലില്ലാത്ത ഇവയ്ക്ക് മഞ്ഞ നിറമാണ്.
തെങ്ങോല പുളി കളഞ്ഞ് മെടച്ചിലിനു തയ്യാറാക്കുന്നതിനുവേണ്ടി വെള്ളത്തിലിടുന്ന ഓലെക്കെട്ടുകളിലിൽ നിന്നുമിവയെ ലഭിക്കാറുണ്ട്.
ബ്ലാഞ്ഞിൽ , a freshwater moray eel : തല മീൻ പോലെ, ഉടൽ പാമ്പു പോലെ.
കരിമീൻ , Pearl spot, Green chromide : കരിമീനുകൾ ആറുകളിൽ കാണപ്പെടുന്നുണ്ടെങ്കിലും കായലുകളാണിവയുടെ തട്ടകം കല്ലുനക്കി : പാറയും കല്ലും നിറഞ്ഞ കാട്ടാറുകളിൽ കാണപ്പെടുന്ന ഒരിനം.
കരിപ്പിടി , കല്ലേമുട്ടി , കല്ലട, കല്ലത്തി, കറൂപ്പ്, കല്ലെടമുട്ടി, കല്ലേമുട്ടി, കരട്ടി, കൈതമുള്ളൻ, Climbing Perch : പച്ച നിറമുള്ള കല്ലേമുട്ടി കരയിലിട്ടാലും പെട്ടെന്ന് ചാവുകയില്ല.
അഴുക്ക് സാഹചര്യങ്ങളിൽ വസിക്കുന്നതിന് താല്പര്യം.
തോടുകളിലും കുളങ്ങളിലും ചൂണ്ടയിടുന്ന കുട്ടികളുടെ പ്രിയ ഇനം.
ശരീരം പരുപരുത്തത്.
കോലാ : നീണ്ട മൂക്കുള്ള  വെള്ളത്തിനുപരി ഭാഗം ചേർന്ന് നിലകൊള്ളുന്ന മീൻ.
ചെതുമ്പലുണ്ട്.
കോലാൻ , Freshwater Garfish ചേറ്മീൻ : പേരുസൂചിപ്പിക്കുന്നപോലെ തന്നെ ചേറിൽ വസിക്കുന്നതിനിഷ്ടമുള്ള മീനാണിത്.
വലിയ കുളങ്ങളിലും, പാറനിറഞ്ഞ നദികളിലുമാണിവ കൂടുതൽ കാണപ്പെടുക.
ഓറഞ്ച് നിറംകലർന്ന കറുപ്പാണിവയുടെ നിറം.
വലിയ ചെതുമ്പലും തലയുമുള്ള ഇവ കുഞ്ഞുങ്ങളെ വായ്ക്കുള്ളിൽ സംരക്ഷിക്കും.
വെള്ളത്തിന് മുകളിൽ വന്ന് ശ്വാസം എടുക്കുന്ന അവസരത്തിൽ ഇവയെ തോക്കുപയോഗിച്ച് വെടിവക്കാറുണ്ട്.
തൂളി , Rohita Dussumieri : ചെറിയ ചെതുമ്പലും വെള്ളി നിറവുമുള്ള ഒരടിവരെ നീളം വക്കുന്ന ശുദ്ധജലമത്സ്യം.
ധാരാളം ചെറിയ മുള്ളുകളുണ്ടിവക്ക് നെറ്റിയിൽ പൊട്ടൻ ,മാനത്ത് കണ്ണി,  ചുട്ടിക്കണ്ണി, പൂഞ്ഞാൻ, Whitespot : തലയുടെ മുകളിൽ മിന്നാമിനുങ്ങിന്റെ തിളക്കത്തിനു സമാനമായ തിളങ്ങുന്ന പൊട്ടുള്ള (ചുട്ടി) ചെറിയ മീൻ, കടവുകളിൽ സാധാരണ കാണപ്പെടുന്നു.
പരൽ കുടുംബം കുയിൽ മത്സ്യം (Tor khudree, Tor malabaricus, Tor remadeviae) : വലിയചെതുമ്പലുള്ള വലിപ്പമുള്ള കാർപ്പ് ഇനം.
കൊല്ലം ജില്ലയിലെ കുളത്തൂപ്പുഴ ബാലശാസ്താ ക്ഷേത്രത്തിലെ ഈ മത്സ്യങ്ങൾ 'തിരുമക്കൾ' എന്നാണ് അറിയപ്പെടുന്നത്.
കുറുവ , മുണ്ടത്തി, കുറുക, പരൽ, Olive Barb,Puntius Sarana : എന്നെല്ലാം പല പേരിൽ അറിയപ്പെടുന്ന കുറുവ ഇന്ത്യ, പാകിസ്താൻ, ശ്രീലങ്ക തുടങ്ങിയ ഏഷ്യൻ രാജ്യങ്ങളിൽ വളരുന്ന ഭക്ഷ്യയോഗ്യമായ ഒരു ശുദ്ധജലമത്സ്യമാണു്.
കറുപ്പ് കലർന്ന  വെള്ളി നിറവും ചെതുമ്പലുമുള്ള ഈ മത്സ്യത്തിനു് പൂർണ്ണവളർച്ചയെത്തിയാൽ അരയടിവരെ നീളവും അര കിലോഗ്രാമിനോടടുത്തു് ഭാരവും സാധാരണമാണു്.
കൂരൽ : കഴുത്തും ചുണ്ടും പ്രത്യേക രീതിയിൽ നീണ്ടിരിക്കുന്നതുകൊണ്ടാവണം ഈ പേർ ലഭിച്ചത്.
ചെതുമ്പലുള്ള ഈ മീനുകളുടെ ലഭ്യത കുറഞ്ഞുവരുന്നതായാണ് കാണപ്പെടുന്നത് ചെങ്കണിയാൻ , മിസ് കേരള മത്സ്യം, Denison's barb ചെമ്പാലൻ കൂരൽ , Curmuca Barb വയമ്പ് മീൻ , Attentive carplet വാഴക്കാവരയൻ , Striped barb പള്ളത്തി , Orange chromide : കരിമീനിന്റെ ചെറിയപതിപ്പ്.
രണ്ടിഞ്ച് ചുറ്റളവ് വലിപ്പം.
കൂട്ടമായി കാണപ്പെടുന്നു.
മുതുക്കിലാ : തോടുകളിലും മറ്റും കാണപ്പെടുന്ന ചെറിയ ഇനം.
കറുത്തപുള്ളികളുള്ള വിരൂപൻ.
മുള്ളി മുഴി കുടുംബം, Cat fish ആറ്റുവാള ഏരിവാള , Walking catfish കാരി ,  Asian stinging catfish :കറുത്തനിറം,കഴുത്തിനിരുവശവും കൊമ്പുകൾ, ചെതുമ്പലില്ല, അഴുക്ക് സാഹചര്യങ്ങളിൽ വസിക്കാനിഷ്ടം, കുളങ്ങളിലും മറ്റും കാണപ്പെടുന്നു.
കൂരി (ഏട്ട) : രണ്ടു കൊമ്പും മീശയുമുള്ള മത്സ്യം, രൂപത്തിൽ വാളയുടെ ചെറിയപതിപ്പായി തോന്നും.
ചെതുമ്പലുകളില്ല.
കുളിക്കടവുകളിൽ സാധാരണ കാണപ്പെടുന്നു.
ചൊട്ടാവാള : വാളയുടെ രൂപമെങ്കിലും മഞ്ഞനിറം, ചില നാടുകളിൽ ധർമ്മൻ എന്നും വിളിക്കപ്പെടുന്നു.
മീശയുണ്ട് ചെതുമ്പലില്ല.
മഞ്ഞക്കൂരി , Asian sun catfish മുഷി മുഴി, മുഴു, മുശി : കറുത്ത നിറമുള്ള മത്സ്യം, ചെതുമ്പലില്ലെങ്കിലും മീശയുണ്ട
വായു ശ്വസിക്കുന്ന ഇവ മണിക്കൂറുകൾ ജലത്തിന് പുറത്ത് ജീവിച്ചിരിക്കും.
അഴുക്ക് സാഹചര്യങ്ങളിൽ വസിക്കുന്നു.
വാള : ആറ്റുമീനുകളിലെ രാജാവാണ് വാള.
വെളുത്തനിറവും രണ്ട് മീശയും വലിയ വായുമുള്ള വാളക്ക് ചെതുമ്പൽ ഇല്ല.
മൂന്ന് നാലടി നീളവും 10 മുതൽ 15 കിലോ ഗ്രാം തൂക്കവും ഉണ്ടാവാൻ കഴിവുള്ള മീനാണിവ.
എന്നാൽ ഇക്കാലത്ത് ഇത്രയും വലിപ്പമെത്തുംവരെ വളരാനുള്ള സാഹചര്യങ്ങൾ ഇവക്ക് ലഭിക്കാറില്ല.
വേനൽക്കാലത്തെ നദികളുടെ ശോഷണവും, അനിയന്ത്രിതമായ മത്സ്യബന്ധനവുമാണ് കാരണം.
ശുദ്ധജലത്തിലെ വാസമാണിവക്ക് പ്രിയം നെടുനീളത്തിലുള്ള ഒരു പ്രധാന മുള്ള് മാത്രമെ ഇവക്കുള്ളു.
വരട്ട വരാൽ കുടുംബം വരാൽ , ബ്രാൽ, കൈച്ചൽ‌, Snakehead Murrel, Channa striata : രൂപത്തിൽ ചേറ്മീന് കുറെയൊക്കെ സമാനമായ കറുത്ത നിറമുള്ള ഇവയുടെ വയർ വെളുത്ത പുള്ളികൾ നിറഞ്ഞതാണ്.
വലിപ്പത്തിൽ ചെറിയ വരാലുകൾക്ക് മഞ്ഞകലർന്ന നിറമായിരിക്കും.
വരാൽ കുഞ്ഞുങ്ങൾക്ക് (ഏതാനും ആഴ്ചകൾ മാത്രം പ്രായമുള്ളവ)ചുവപ്പ് നിറമാണ്.
പുള്ളിവരാൽ , Bullseye snakehead വാകവരാൽ , Giant snakehead പാമ്പുതലയന്മാർ പുലിവാക , Channa diplogramma കൃഷി ഇനങ്ങൾ പരൽ കുടുംബം രോഹു കട്‌ല തിലാപ്പിയ (Thilopia) കാർപ്പ് (ഗ്രാസ് കാർപ്പ്) ആഫ്രിക്കൻ വാള കരിപ്പിടി : സാധാരണയായി ചേറുള്ള കുളങ്ങളിൽ കാണപ്പെടുന്നു.
ചെമ്പു നിറം.
വട്ടവൻ : സാധാരണയായി ചേറുള്ള കുളങ്ങളിൽ കാണപ്പെടുന്നു.
തുപ്പലുകുത്തി കടൽമുരിങ്ങാ (Crassostreamadrasensis) ചിത്രങ്ങൾ കടൽ മത്സ്യം ഹമൂർ കടൽ മത്സ്യം യെല്ലോ ടാങ്ക് മത്തി കണമ്പ് വെളുത്ത ആവോലി കറുത്ത ആവോലി കരിമീൻ കുവൈറ്റിലെ ഒരു മീൻ കട പരവ മാനത്തുകണ്ണി മുള്ളൻ മീൻ വിഭവങ്ങൾ
വിവിധ രീതിയിൽ മീൻ ഭക്ഷണമായി ഉപയോഗിക്കപ്പെടുന്നു.
മീൻ കറി മീൻ പൊരിച്ചത്‌/വറുത്തത് മീൻ പീര മീൻ അച്ചാർ ഫിഷ് മോളി സൂഷി ഉണക്ക മീൻ പോഷകങ്ങൾ
നിയസിൻ - 2.3mg
പന്റോതെനിക് ആസിഡ് - 0.5mg
സോഡിയം - 85mg
പൊട്ടാസ്യം - 390mg
കാൽസ്യം - 46mg
മഗ്‌നേഷ്യം - 26mg
ഫോസ്ഫോറസ് - 200mg
അയൺ - 0.5mg
സിങ്ക് - 0.4mg
കോപ്പർ - 0.05mg.
USDA കണക്കുകൾ പ്രകാരം 100 ഗ്രാം വേവിച്ച തിലാപ്പിയയിൽ അടങ്ങിയിരിക്കുന്ന പോഷകങ്ങൾ താഴെ കൊടുക്കുന്നു.
ദിവസേന ആവശ്യമുള്ളതിന്റെ ശതമാനക്കണക്ക് (% Daily value) കൂടി കൊടുത്തിരിക്കുന്നു.
കാലറി/ഊർജം - 129
മൊത്തം കൊഴുപ്പ് - 2.7 g (4%)
പൂരിത കൊഴുപ്പ് - 0.9 g (4%)
സോഡിയം - 56 mg (2%)
പൊട്ടാസ്യം - 380 mg (10%)
പ്രോടീൻ/ മാംസ്യം - 26 g (52%)
അയൺ/ ഇരുമ്പ് - 3%
വിറ്റാമിൻ ബി6 - 5%
മഗ്‌നീഷ്യം - 8%
വിറ്റാമിൻ ഡി - 37%
കൊബലമിൻ - 31%.
ചിത്രങ്ങൾ മീൻകറി മീൻ മുളക് കറി മുള്ളൻ വറുക്കാൻ തയ്യാറാക്കി വച്ചിരിക്കുന്ന മത്തി കിളിമീൻ മുളകിട്ട് കറിവച്ചത് മീൻ കറി ഉണ്ടാകാൻ തയ്യാറാക്കി വച്ചിരിക്കുന്ന മത്തി മീൻ കറി ഉണ്ടാകാൻ തയ്യാറാക്കി വച്ചിരിക്കുന്ന മത്തി മീൻ വറുത്തത് കേരളത്തിൽ സ്വതേ കാണുന്ന മീൻ കറി അലങ്കാര മൽസ്യങ്ങൾ
കാഴ്ചക്ക് മനോഹരമായതും കൃത്രിമ സാഹചര്യങ്ങളോട് പൊരുത്തപ്പെട്ട് വളരുന്നതുമായ മത്സ്യങ്ങളെ മനുഷ്യർ‍ അലങ്കാരത്തിനായി വളർത്തുന്നതിനാൽ ഇത്തരം മീനുകൾ അലങ്കാര മത്സ്യങ്ങൾ എന്നറിയപ്പെടുന്നു.
വീടുകളിൽ പ്രത്യേകം തയ്യാറാക്കിയ ചില്ലുകൂട്ടിൽ വളർത്തുന്ന അലങ്കാര മത്സ്യങ്ങൾ മിക്കവയും ശുദ്ധജല മത്സ്യങ്ങളായിരിക്കും.
എന്നാൽ മത്സ്യ പ്രദർശന ശാല മത്സ്യങ്ങൾകളിൽ (അക്വേറിയം) ഉപ്പ് വെള്ളത്തിൽ ജീവിക്കുന്ന ഇനങ്ങളേയും വളർത്താറുണ്ട്.
അലങ്കാരമത്സ്യകൃഷി,വിപണനം തുടങ്ങിയവ വാണിജ്യ പ്രാധാന്യമർഹിക്കുന്നു.
ഇനങ്ങൾ സ്വർണമത്സ്യം (gold fish) ഗപ്പികൾ (guppies) കാർപുകൾ (carps) അശൽകമത്സ്യം (cat fish) ടെട്രാകൾ (tetras) സീബ്ര_മത്സ്യം (zebra) പരൽമത്സ്യങ്ങൾ (barbs) റാസ്ബോറ (rasbora) ടോപ്മിന്നോ (topminnow) പ്ലാറ്റിസ് (platys) വാൾവാലൻമാർ (swordtails) മോളികൾ (mollies) സിക്ലിഡുകൾ (cichilids) എയ്ഞ്ചൽ മത്സ്യം (angel fish) സയാമീസ് ഫൈറ്ററുകൾ (siamese fighters) ഗൌരാമി (gourami) മത്സ്യകൃഷി ശുദ്ധജല മത്സ്യക്കുളം കുവൈറ്റിലെ ഒരു ശുദ്ധജല മത്സ്യഉല്പാദനകേന്ദ്രം മീൻ വളർത്തൽ പാടം വിപണനത്തിന്
കേരളത്തിലും പുറത്തും ചിലയിടങ്ങളിൽ മൽസ്യബന്ധന തുറമുഖം മുതൽ ചില്ലറ വ്യാപാര മാർക്കറ്റുകളിൽ സോഡിയം ബെൻസോയേറ്റ് മീനിൽ കലർത്താറുണ്ട്, ഇത് മത്സ്യം കേടാകാതെയിരിക്കൻ വേണ്ടി ആണ്.
എന്നാൽ സോഡിയം ബെൻസോയേറ്റ് എന്ന രാസവസ്തു.
ജനിതക വൈകല്യം, പാർക്കിൻസൺ രോഗം, കോശങ്ങളുടെ നാശം, ന്യൂറോ സംബന്ധമായ അസുഖങ്ങളും കുട്ടികളിൽ ഇത് ഹൈപ്പർ ആക്ടിവിറ്റി എന്ന സ്വഭാവ വൈകല്യത്തിനും കാരണമാകുന്നുവെന്നു പഠനങ്ങൾ പറയുന്നു.
അടുത്ത് എങ്ങും കടൽ ഇല്ലെങ്കിലും, ഉച്ച തിരിഞ്ഞു വിൽക്കുന്ന മത്സ്യങ്ങളിൽ ഉടയാതെ നിൽക്കുന്ന ശരീര ഖനവും പൊതുവെ മത്സ്യങ്ങൾക്കുള്ള ഉപ്പു കലര്ന്ന വെള്ളരികയുടെ മണം ഇല്ല എന്നുള്ളത് ആണ് ഇത് ഉപയോഗിച്ചിട്ടുണ്ട് എന്ന് മനസ്സിലാക്കുവാൻ സാധിക്കുന്ന ഒരു മാർഗം.
ഇപ്രകാരമുള്ള മത്സ്യങ്ങൾ പാകം ചെയുവാൻ 100–120 ഡിഗ്രി സെൽഷ്യസ് ചൂടിൽ ഇട്ട്‌ തിളപ്പിച്ചാൽ പോലും രാസവസ്തുവിന് ഒന്നും സംഭവിക്കുന്നില്ല, കാരണം സോഡിയം ബെൻസോയേറ്റ് നിർവീര്യമാകുന്ന ചൂട് 420 ഡിഗ്രി സെൽഷ്യസാണ്.
ഫോർമാലിൻ, അമോണിയ ഒക്കെയും ആണ് ഉപയോഗിക്കുന്ന മറ്റു രാസവസ്തുക്കൾ, ഫോർമാലിൻ ജീവഹാനിക്ക് കാരണമാകുന്നത് ആണ്, ഇത് ചെറു വീര്യത്തിൽ ഉപയോഗിച്ചിട്ടുള്ള മത്സ്യങ്ങൾ പഴയതെങ്കിൽ വെട്ടി വൃത്തിയാക്കുമ്പോൾ മാത്രമേ മത്സ്യത്തിന്റെ ചീഞ്ഞ മണം പ്രകടമാവു, ഇപ്രകാരമുള്ള മത്സ്യങ്ങൾ ഭക്ഷണയോഗ്യമല്ല, ഇവയുടെ ഉപയോഗം സ്കോമ്പരൊടോക്സിക് ഫുഡ് പോയ്സണിങ് ( Scombroid food poisoning ) പോലുള്ള അവസ്ഥകൾക്കു സാധ്യത വളരെയാണ്.
തീരദേശങ്ങളോട് ചേർന്നുള്ളതും മത്സ്യഉപയോഗം അധികമായ പ്രദേശങ്ങളിലും കാൻസർ പോലുള്ള മാരകരോഗങ്ങൾ വർധിക്കുന്നതിന് ഈ രാസവസ്തുക്കൾ കാരണമാണ് എന്ന് പഠനങ്ങൽ കണ്ടെത്തിയിടുണ്ട്.
കേരളത്തിൽ ലഭ്യമായ ചില പ്രധാനപ്പെട്ട മത്സ്യങ്ങൾ
മത്തി, ചാള, അയല, കൊഴുവ, കിളിമീൻ, മാന്തൾ, നെയ് മീൻ, ചൂര, ആവോലി തുടങ്ങിയവ.
വിദേശ രാജ്യങ്ങളിൽ കാണപ്പെടുന്ന ചില പ്രധാനപ്പെട്ട മത്സ്യങ്ങൾ
സാമൺ (Salmon), ട്രൗട്ട്, മാക്കറൽ, സാർഡൈൻ, വൈറ്റ് ഫിഷ്, സീ ബാസ്, സീ ബ്രീം തുടങ്ങിയവ.
ഇതും കാണുക കേരളത്തിലെ തദ്ദേശീയ മത്സ്യങ്ങളുടെ പട്ടിക കടൽ കുതിര കൂന്തൾ നീരാളി അവലംബം Fishes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രക്തം ഇംഗ്ലീഷ് വിലാസം https://ml.wikipedia.org/wiki/Blood മനുഷ്യ രക്തം: a - അരുണ രക്താണുക്കൾ; b - ന്യൂട്രോഫിൽ; c - ഇയോസിനോഫിൽ; d - ലിംഫോസൈറ്റ്.
ജീവികളിൽ മാത്രം കാണുന്നതും പ്രത്യേക രീതിയിൽ സം‌വിധാനം ചെയ്തിട്ടുള്ളതുമായ ഒരു ദ്രാവകമാണ്‌ രക്തം അഥവാ ചോര.
പ്രാണവായു , വെള്ളം , ഭക്ഷണം എന്നിവയെ ശരീരത്തിന്റെ വിവിധ ഭാഗങ്ങളിൽ എത്തിക്കുകയും, അവിടെ നിന്നും വിസർജ്ജന വസ്തുക്കളെ നീക്കുന്നതും രക്തമാണ്.
ഹോർമോണുകളെ കൊണ്ടുപോകുക, ദേഹരക്ഷ നടത്തുക, താപനില നിയന്ത്രിക്കുക എന്നിവയും രക്തത്തിന്റെ പ്രവൃത്തികളിൽപെടും.
മനുഷ്യ ശരീരത്തിൽ ശരാശരി അഞ്ച്‌ ലിറ്റർ രക്തം ആണുള്ളത്‌.
രക്തത്തിന്റെ പ്രധാന അംശം പ്ലാസ്‌മയാണ്.
വെള്ളത്തിൽ ഏതാണ്ട് ഏഴ്‌ ശതമാനം പ്രോട്ടീനുകൾ അലിഞ്ഞു ചേർന്നതാണ് പ്ലാസ്‌മ.
ആൽബുമിൻ , ഗ്ലോബുലിൻ , ഫൈബ്രിനോജൻ എന്നീ പ്രോട്ടീനുകൾ പ്ലാസ്‌മയിൽ അടങ്ങിയിട്ടുണ്ട്‌.
കൂടാതെ രക്തത്തിലുള്ള പ്രധാന കണങ്ങളാണ്‌ അരുണ രക്താണുക്കളും ശ്വേത രക്താണുക്കളും.
അരുണ രക്താണുക്കൾ ശരീരത്തിലേക്ക് ആവശ്യമായ പോഷകങ്ങളും പ്രാണവായുവും എത്തിക്കുന്നു.
ശ്വേത രക്താണുക്കൾ ശരീരത്തിൽ ഏതെങ്കിലും വിധേന എത്തിച്ചേരുന്ന രോഗാണുക്കളോട് പൊരുതി ശരീരത്തെ അസുഖങ്ങളിൽ നിന്നും രക്ഷിക്കുന്നു.
പുരുഷന്മാരിൽ സ്ത്രീകളിൽ കാണുന്നതിനേക്കാൾ രക്താണുക്കളുണ്ട്.
ഇലക്ട്രോൺ മൈക്രോസ്കോപ്പിലൂടെയുള്ള ദൃശ്യം പ്ലാസ്‌മ
രക്തത്തിന്റെ പ്രധാന അംശമായ പ്ലാസ്മ ഇളം മഞ്ഞ നിറമാണ്.
ആൽബുമിൻ ‍, ഗ്ലോബുലിൻ ‍, ഫൈബ്രിനോജൻ തുടങ്ങിയ പ്രോട്ടീനുകൾ പ്ലാസ്‌മയിൽ ഉണ്ട്‌.
ഏറ്റവും ചെറിയ മോളിക്യൂളായ ആല്ബുമിനാണ് ഏറ്റവും അധികം ഓസ്‌മോട്ടിക് സമ്മർദ്ദം ചെലുത്തുന്നത്‌.
ഗ്ലോബുലിന്റെ പ്രധാന കർത്തവ്യം രോഗാണുക്കളെ ചെറുക്കുക എന്നതാണ്.
ആൻറിബോഡികളെല്ലാം ഗ്ലോബുലിന്റെ സംഭാവനയാണ്.
ഫൈബ്രിനോജൻ രക്തത്തി  ഉറയലിന്റെ ഒരു പ്രധാന ഘടകമാണ്.
ഇവയ്ക്ക്‌ പുറമെ പ്ലാസ്‌മയിൽ ഗ്ലൂക്കോസ് , സോഡിയം , പൊട്ടാസ്യം ക്ലോറൈഡ് മുതലായ അയോണുകളും, വിസർജ്ജന വസ്തുക്കളും അടങ്ങിയിട്ടുണ്ട്‌.
അകാർബണിക വസ്തുക്കൾ കാർബണിക വസ്തുക്കൾ ചുവന്ന രക്താണുക്കൾ Red Blood Cells seen through a microscope.
ഹീമോഗ്ലോബിൻ രക്തത്തിന് ചുവപ്പുനിറം കൊടുക്കുന്നു.
ഇവയിൽ അടങ്ങിയിട്ടുള്ള ഹീമോഗ്ലോബിൻ ആണ് ഓക്സിജനും , കാർബൺ ഡൈ ഓക്സൈഡും കൈകാര്യം ചെയ്യുന്നത്‌.
സാധാരണ ഗതിയിൽ 100 മി.ലി.
രക്തത്തിൽ 12 -15 ഗ്രാം ഹീമോഗ്ലോബിൻ ഉണ്ടാവും.
ഒരു മി.ലി.
രക്തത്തിൽ 50 ലക്ഷം ചുവന്ന രക്താണുക്കളും കാണും.
വെളുത്ത രക്താണുക്കൾ
ശ്വേതാണുക്കൾ ഒരു മില്ലി രക്തത്തിൽ 4000 മുതൽ 11,000 മാത്രമേ ഉള്ളു.
പലതരത്തിലുള്ള ശ്വേതാണുക്കൾ ഉണ്ട്.
എഗ്രാനുലോസൈറ്റുകൾ
==== ലിംഫോസൈറ്റ് ====ആന്റിബോഡി ഉല്പാദിപ്പിക്കുന്ന ശ്വേത രക്താണു മോണോസൈറ്റ് ഗ്രാനുലോസൈറ്റുകൾ ന്യൂട്രോഫിൽ
ന്യൂട്രോഫിലുകൾ (നിറങ്ങൾ എടുക്കാത്തവ) ബേസോഫിൽ
ബേസോഫിലുകൾ (നീലനിറം സ്വീകരിക്കുന്നവ).
ഈസിനോഫിൽ
ഈയോസിനോഫിലുകൾ (ചുവന്ന നിറം എടുക്കുന്നവ)
ഇവ മൂന്നും തരികൾ ഉള്ളവയാണ് (Myelioid series).
പ്ലേറ്റ്‌ലെറ്റ്
പ്ലേറ്റ്െലറ്റുകൾ ത്രോമ്പോസൈറ്റുകൾ എന്നും അറിയപ്പെടുന്നു.
ശരാശരി  രക്തത്തിൽ ഏകദേശം 250,000 മുതൽ 350,000 വരെ പ്ലേറ്റ്െലറ്റുകൾ അടങ്ങിയിട്ടുണ്ട്.
മുറിവുകളിൽ രക്തം കട്ടിയാക്കുക എന്നതാണ് പ്ലേറ്റ്െലറ്റുകൾ പ്രധാന ധർമം.
മെഗാകാരിയോസൈറ്റുകൾ എന്നാ കോശങ്ങളിൽ നിന്നാണ് പ്ലേറ്റ്െലറ്റുകൾ ഉണ്ടാവുന്നത്.
രക്തത്തിന്റെ ഉറയൽ
ദ്രവ രൂപത്തിലാണെങ്കിൽ മാത്രമേ രക്തത്തിന് അതിന്റെ ജോലികൾ ചെയ്യുവാൻ സാധിക്കുകയുള്ളു.
അതേ സമയം, ധമനികളിൽ നിന്നും പുറത്തു വന്നയുടനെ അത്‌ കട്ടിയാവുകയും വേണം.
എന്നാലേ രക്തസ്രാവം തടയാനാവുകയുള്ളൂ.
ഇത്തരത്തിൽ രക്തം കട്ടിയാവുന്നതിനെയാണ് ഉറയൽ (coagulation) എന്നു വിളിക്കുന്നത്‌.
ഇങ്ങനെ രക്തം ഉറയുന്നതിന്‌ സഹായിക്കുന്ന ഘടകമാണ്‌ പ്ലേറ്റ്ലെറ്റുകൾ എന്നറിയപ്പെടുന്നത്.
ആദ്യമായി പ്ലേറ്റ്ലെറ്റുകൾ രക്തപ്രവാഹം അടയ്ക്കുന്നു.
രണ്ടാമതായി പ്ലാസ്മയിലെ ത്രോംബിൻ എന്ന് എൻസൈം ഫൈബ്രിനോജെൻ എന്ന പ്രോട്ടീനുമായി പ്രതിപ്രവർത്തിച്ച് ഫൈബ്രിൻ ഉണ്ടാവുന്നു.
നീണ്ടനാരുകളുള്ള ഫൈബ്രിനുകൾ ഒട്ടിച്ചേർന്ന് വല പോലെയാവുകയും അവയിൽ പ്ലേറ്റ്ലെറ്റുകൾ അടഞ്ഞ് രക്തപ്രവാഹം തടയുന്നു.
രക്തഗ്രൂപ്പുകൾ രക്ത ഗ്രൂപ്പുകൾ
ചുവന്ന രക്താണുക്കളിൽ അടങ്ങിയിരിക്കുന്ന അഗ്ലൂട്ടിനോജൻ എ,ബി എന്നു രണ്ട് വിധം ഉണ്ട്‌.
അവയ്ക്കു അനുയോജ്യമായ ആല്ഫാ, ബീറ്റ എന്നീ അഗ്ലുട്ടീനുകൾ ഉള്ളത് പ്ലാസ്‌മയിലാണ്.
മനുഷ്യ വർഗ്ഗത്തെ അങ്ങനെ രക്തത്തിലടങ്ങിയ ഘടകങ്ങളുടെ അടിസ്ഥാനത്തിൽ  നാലായി തരംതിരിക്കാം.
A,B,AB,O എന്നിവയാണ് ആ ഗ്രൂപ്പുകൾ.
എ ഗ്രൂപ്പുകാർക്ക്‌ എ ഗ്രൂപ്പുകാരുടെ രക്തം മാത്രമേ ഉപയോഗിക്കാൻ സാധിക്കുകയുള്ളു.
അല്ലാത്തപക്ഷം അഗ്ലൂട്ടിനോജനും അഗ്ലൂട്ടിനിനും ചേർന്നു രക്തം കട്ടപ്പിടിക്കും.
അതേമാതിരി ബി ഗ്രൂപ്പുകാർക്കും സ്വന്തം ഗ്രൂപ്പിൽ നിന്നും മാത്രമേ രക്തം സ്വീകരിക്കാൻ നിർവാഹമുള്ളു.
എബി ഗ്രൂപ്പുകാർക്കാകട്ടേ ഏത്‌ ഗ്രൂപ്പിൽ നിന്നും രക്തം സ്വീകരിക്കാം.
പക്ഷേ സ്വന്തം രക്തം മറ്റുള്ളവർക്ക്‌ കൊടുക്കുവാൻ സാദ്ധ്യമല്ല.
നേറേ മറിച്ച്‌ ഓ ഗ്രൂപ്പുകാരാവട്ടേ ആർക്കും രക്തം ദാനം ചെയ്യാൻ കഴിവുള്ളവരാണ്.
ആർ.എച്ച്.ഘടകം
റീസസ് വർഗ്ഗത്തിൽപ്പെട്ട കുരങ്ങിന്റെ രക്ത പരിശോധനയിൽനിന്നാണ് ആദ്യമായി ഈ ഘടകം കണ്ടുപിടിക്കപ്പെട്ടത്‌.
അതുകൊണ്ട്‌ റീസസ്സിന്റെ ആദ്യാക്ഷരങ്ങളായ Rh എന്ന സംജ്ഞകൊണ്ടാണ് ഈ അഗ്ഗ്ലൂട്ടിനോജൻ അറിയപ്പെടുന്നത്‌.
Rh ഘടകം ഇല്ലാത്ത ഒരു വ്യക്തിക്ക്‌, Rh ഘടകം ഉള്ള രക്തം കൊടുത്താൽ ഉടനടി യാതൊരു ആപത്തും ഉണ്ടാവില്ല.
പക്ഷേ ഈ രക്തദാനം Rh ഘടകത്തിനെതിരായ അഗ്ലൂട്ടിനുകൾ സൃഷ്ടിക്കുകയും, രണ്ടാമത്‌ ഒരു രക്തദാനം നടക്കുന്ന അവസരത്തിൽ മാരകമായ പരിണാമങ്ങൾ സൃഷ്ടിക്കുകയും ചെയ്യും.
രക്തനിവേശനം
രക്തത്തെ ബാധിക്കുന്ന അസുഖങ്ങൾ ഇതും കാണുക
ഹീമോഫീലിയ ചിത്രശാല അരുണ രക്താണുക്കൾ ന്യൂട്രോഫിൽ ഇയോസിനോഫിൽ ബേസോഫിൽ ലിംഫോസൈറ്റ് പുറത്തെക്കുള്ള കണ്ണികൾ ‌ രക്തത്തിന്റെ ഘടനയെക്കുറിച്ച് ‌ മിഡിൽ ഹൈസ്കൂൾ ക്ലാസുകളിലെ രക്തപഠനം Archived 2007-11-09 at the Wayback Machine ‌ രക്തത്തിന്റെ ഘടനയും പ്രവർത്തനവും അവലംബം ↑ പേജ്48, All about human body - Addone Publishing group ↑ പേജ് 25, All about human body- Addone Publishing group
പുണ്യം അഹം ഇംഗ്ലീഷ് വിലാസം https://ml.wikipedia.org/wiki/Punyam_Aham
രാജ് നായർ സംവിധാനം ചെയ്ത് 2010 - ൽ പുറത്തിറങ്ങിയ മലയാളചലച്ചിത്രമാണ് പുണ്യം അഹം .
പൃഥ്വിരാജ് , സംവൃതാ സുനിൽ , നെടുമുടി വേണു എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
/ref നെടുമുടി ഹരികുമാർ ഗാനങ്ങൾ എഴുതി താരനിര ക്ര.
താരം വേഷം 1 പൃഥ്വിരാജ് നാരായണൻ ഉണ്ണി 2 സംവൃതാ സുനിൽ ജയശ്രീ 3 നെടുമുടി വേണു കാരയ്ക്കൽ ഈശ്വരൻ നമ്പൂതിരി 4 കെ.പി.എ.സി. ലളിത അമ്മ 5 എം.ആർ. ഗോപകുമാർ പാപ്പാനാശാരി 6 നിശാന്ത് സാഗർ ജോർജ് കുട്ടി 7 സോനാ നായർ സഹോദരി 8 ശ്രീജിത്ത് രവി പങ്കൻ 9 കൃഷ്ണൻ പാച്ചൻ 10 ബാബൂ മട്ടന്നൂർ ബാലൻ 11 നെടുമുടി ഹരികുമാർ ജീവനക്കാരൻ 12 [[]] 13 [[]] 14 [[]] 15 [[]] 16 [[]] 17 [[]] 18 [[]] 19 [[]] 20 [[]] 21 [[]] 22 [[]] 23 [[]] 24 [[]] 25 [[]] അണിയറ പ്രവർത്തകർ അണിയറ പ്രവർത്തനം നിർവഹിച്ചത് കഥ, തിരക്കഥ,സംഭാഷണം,സംവിധാനം രാജ് നായർ നിർമ്മാണം രാജ് നായർ, ശ്യാം ചെങ്ങളത്ത്, ജനർദ്ധനൻ മേനോൻ എക്സി.